polyglot-tagger/wikipedia-language-snippets-filtered huggingface dataset:
ಅಮೆರಿಕಾದ ಕ್ರಾಂತಿಯು ಸ್ಥಳೀಯ ರಾಷ್ಟ್ರದಿಂದ ವಸಾಹತುಶಾಹಿ ಒಡೆತನಗಳ ರಾಜಕೀಯ ಮತ್ತು ಸಾಮಾಜಿಕ ಬೇರ್ಡುವಿಕೆಗೆ ಹಾಗೂ ಆ ಹಿಂದಿನ ವಸಾಹತುಗಳೆಲ್ಲವೂ ಒಂದು ಸ್ವತಂತ್ರ ರಾಷ್ಟ್ರವಾಗಿ ಒಂದುಗೂಡಲು ಕಾರಣವಾದ ಹಲವಾರು ಚಿಂತನೆ ಮತ್ತು ಘಟನೆಗಳಿಂದ ಸಂಭವಿಸಿತು.
1969-70 ಋತುವಿನಲ್ಲಿ, ಕೊಲ್ಕತ್ತಾದಲ್ಲಿ ಆಸ್ಟ್ರೇಲಿಯಾ ವಿರುದ್ಧ 98 ರನ್‌ ನೀಡಿ ಏಳು ವಿಕೆಟ್‌ ಗಳಿಸಿದ್ದು ಬಿಶನ್‌ ಸಿಂಗ್‌ ಬೇಡಿಯವರ ಅತ್ಯುತ್ತಮ ಇನ್ನಿಂಗ್ಸ್‌ ಬೌಲಿಂಗ್‌ ಅಂಕಿಅಂಶವಾಗಿದೆ. 1978-79 ಋತುವಿನಲ್ಲಿ, ಪರ್ತ್‌ನಲ್ಲಿ ಆಸ್ಟ್ರೇಲಿಯಾ ವಿರುದ್ಧ 194 ರನ್‌ ನೀಡಿ ಹತ್ತು ವಿಕೆಟ್‌ ಗಳಿಸಿದ್ದು ಒಟ್ಟಾರೆ ಟೆಸ್ಟ್‌ ಪಂದ್ಯವೊಂದರಲ್ಲಿ ಅತ್ಯುತ್ತಮ ಬೌಲಿಂಗ್‌ ಮಾದರಿಯಾಗಿದೆ. 1974-75 ಋತುವಿನಲ್ಲಿ, ನವದೆಹಲಿಯಲ್ಲಿ ದಿಲ್ಲಿ ತಂಡದ ಪರ ಆಡಿ ಜಮ್ಮು ಮತ್ತು ಕಾಶ್ಮೀರ ವಿರುದ್ಧ 7/5ರ ಬೌಲಿಂಗ್‌, ಪ್ರಥಮ ದರ್ಜೆ ಕ್ರಿಕೆಟ್‌ ಪಂದ್ಯಗಳಲ್ಲಿ ಅವರ ಅತ್ಯುತ್ತಮ ದಾಖಲೆಯಾಗಿತ್ತು. ಅವರು ಎಡಗೈ ಸ್ಪಿನ್‌ ಬೌಲರ್‌ ಆಗಿದ್ದರೂ, ಬಲಗೈ ಬ್ಯಾಟ್ಸ್‌‌ಮನ್ ಆಗಿದ್ದರು. ಅವರ ಬ್ಯಾಟಿಂಗ್‌ ಸಾಫಲ್ಯ ಕಡಿಮೆಯಿದ್ದರೂ, ಜಿಲೆಟ್‌ ಕಪ್‌ ಪಂದ್ಯಾವಳಿಯಲ್ಲಿ ನಾರ್ಥಾಂಪ್ಟನ್ಷೈರ್ ಪರ ಆಡಿದ ಬಿಶನ್‌ ಸಿಂಗ್‌ ಬೇಡಿ, ಹ್ಯಾಂಪ್ಷೈರ್‌ ವಿರುದ್ಧ ಸೆಮಿಫೈನಲ್‌ ಪಂದ್ಯದ ಅಂತಿಮ ಎರಡನೆಯ ಚೆಂಡಿನಲ್ಲಿ ಬೌಂಡರಿ ಹೊಡೆದು, ತಮ್ಮ ತಂಡ ಎರಡು ವಿಕೆಟ್‌ಗಳ ಅಂತರದಲ್ಲಿ ಗೆಲ್ಲಲು ಕಾರಣರಾದರು. 1976ರಲ್ಲಿ ಕಾನ್ಪುರದಲ್ಲಿ ನ್ಯೂಜಿಲೆಂಡ್‌ ವಿರುದ್ಧ ಔಟಾಗದೆ 50 ರನ್‌ ಗಳಿಸಿದ್ದು, ಅವರ ಅತ್ಯುನ್ನತ ಟೆಸ್ಟ್‌ ಬ್ಯಾಟಿಂಗ್‌ ದಾಖಲೆಯಾಗಿದೆ. ಇದು ಅವರ ಏಕೈಕ ಅರ್ಧಶತಕ.
ಬಿಶನ್‌ ಸಿಂಗ್‌ ಬೇಡಿ ) ಇವರು ಭಾರತದ ಮಾಜಿ ಕ್ರಿಕೆಟ್‌ ಆಟಗಾರರು. ಇವರು ಮುಖ್ಯವಾಗಿ ನಿಧಾನಗತಿಯ ಎಡಗೈ ಸ್ಪಿನ್‌ ಬೌಲರ್‌ ಆಗಿದ್ದರು. ಇವರು 1946ರ ಸೆಪ್ಟೆಂಬರ್‌ 25ರಂದ ಅಮೃತಸರದಲ್ಲಿ ಜನಿಸಿದರು. ಇವರು 1966ರಿಂದ 1979ರ ತನಕ ಭಾರತ ತಂಡದ ಸದಸ್ಯರಾಗಿ ಟೆಸ್ಟ್‌ ಕ್ರಿಕೆಟ್‌ ಪಂದ್ಯಗಳನ್ನಾಡಿದರು. ಅಂದು ಖ್ಯಾತವಾಗಿದ್ದ ಭಾರತದ ಸ್ಪಿನ್‌ ಚತುಷ್ಟಯರಾದ , ಎಸ್ ವೆಂಕಟರಾಘವನ್‌ ಮತ್ತು ಎರ್ರಾಪಳ್ಳಿ ಪ್ರಸನ್ನ ಮತ್ತು ಬಿಶನ್‌ ಸಿಂಗ್‌ ಬೇಡಿ ಅವರುಗಳ ಭಾಗವಾಗಿದ್ದರು. 22 ಟೆಸ್ಟ್‌ ಪಂದ್ಯಗಳಲ್ಲಿ ಅವರು ಭಾರತ ತಂಡದ ನಾಯಕತ್ವ ವಹಿಸಿಕೊಂಡರು. ಬಿಶನ್‌ ಸಿಂಗ್‌ ಬೇಡಿ ವರ್ಣರಂಜಿತ ಪಟ್ಕಾ ರುಮಾಲು ಧರಿಸುವ ಹಾಗೂ ಕ್ರಿಕೆಟ್‌ ಆಟ ಸಂಬಂಧಿತ ಅಭಿಪ್ರಾಯಗಳನ್ನು ನೇರ ಹಾಗೂ ತೀಕ್ಷ್ಣ ಮಾತುಗಳಲ್ಲಿ ಹೇಳುವಲ್ಲಿ ಖ್ಯಾತರಾಗಿದ್ದರು.
1976ರಲ್ಲಿ ಮನ್ಸೂರ್‌ ಅಲಿ ಖಾನ್ ಪಟೌಡಿಯ ನಂತರ, ಬಿಶನ್‌ ಸಿಂಗ್‌ ಬೇಡಿ ಭಾರತೀಯ ಕ್ರಿಕೆಟ್‌ ತಂಡದ ನಾಯಕತ್ವ ವಹಿಸಿಕೊಂಡರು. 1976ರ ಋತುವಿನಲ್ಲಿ, ವೆಸ್ಟ್‌ ಇಂಡೀಸ್‌ ವಿರುದ್ಧ ಪೋರ್ಟ್‌ ಆಫ್‌ ಸ್ಪೇನ್‌ನಲ್ಲಿ ನಡೆದ ಮೂರನೆಯ ಕ್ರಿಕೆಟ್‌ ಟೆಸ್ಟ್‌ ಪಂದ್ಯದಲ್ಲಿ, ಭಾರತ ತಂಡವು 406 ರನ್‌ಗಳ ದಾಖಲೆ ಲಕ್ಷ್ಯ ತಲುಪಿ ಜಯಗಳಿಸಿದ್ದು ಬಿಶನ್‌ ಸಿಂಗ್‌ ಬೇಡಿ ನಾಯಕತ್ವದಲ್ಲಿನ ಮೊದಲ ಗೆಲುವಾಗಿತ್ತು. ಇದಾದ ನಂತರ, ಸ್ವದೇಶದಲ್ಲಿ ನ್ಯೂಜೀಲೆಂಡ್‌ ವಿರುದ್ಧ 2-0 ಅಂತರದ ಟೆಸ್ಟ್‌ ಸರಣಿ ಗೆಲುವು ಪ್ರಾಪ್ತಿಯಾಯಿತು. ಆದರೂ, ಮೂರು ಸತತ ಸರಣಿಗಳಲ್ಲಿ ಭಾರತ ತಂಡವು (ಸ್ವದೇಶದಲ್ಲಿ ಇಂಗ್ಲೆಂಡ್‌ ವಿರುದ್ಧ 1-3, ಆಸ್ಟ್ರೇಲಿಯಾದಲ್ಲಿ ಆತಿಥೇಯ ತಂಡ ವಿರುದ್ಧ 2-3 ಹಾಗೂ ಪಾಕಿಸ್ತಾನದಲ್ಲಿ ಆತಿಥೇಯ ತಂಡ ವಿರುದ್ಧ 0-2 ಅಂತರಗಳಲ್ಲಿ) ಸೋತ ಪರಿಣಾಮವಾಗಿ, ಬಿಶನ್‌ ಸಿಂಗ್‌ ಬೇಡಿ ಸ್ಥಾನದಲ್ಲಿ ಸುನಿಲ್‌ ಗಾವಸ್ಕರ್‌ರನ್ನು ನಾಯಕರನ್ನಾಗಿ ನೇಮಿಸಲಾಯಿತು.
ಕ್ರಿಕೆಟ್‌ ಆಟಕ್ಕೆ ಅತಿ ತಡ ಎನ್ನಲಾದ ತಮ್ಮ ಹದಿಮೂರನೆಯ ವರ್ಷ ವಯಸ್ಸಿನಲ್ಲಿ ಕ್ರಿಕೆಟ್‌ ಆಡಲು ಆರಂಭಿಸಿದ ಬಿಶನ್‌ ಸಿಂಗ್ ಬೇಡಿ, ಕೇವಲ ಹದಿನೈದು ವರ್ಷ ವಯಸ್ಸಿನಲ್ಲಿಯೇ ಭಾರತದ ಅಂತರ್ದೇಶೀಯ ಕ್ರಿಕೆಟ್ ಪಂದ್ಯಗಳಲ್ಲಿ ಮೊದಲಿಗೆ ಉತ್ತರ ಪಂಜಾಬ್‌ ತಂಡದ ಪರ ಆಡಿದರು. 1968-69ರ ಋತುವಿನಲ್ಲಿ ಬಿಶನ್‌ ಸಿಂಗ್‌ ಬೇಡಿ ದಿಲ್ಲಿಗೆ ಸ್ಥಳಾಂತರಗೊಂಡರು. ರಣಜಿ ಟ್ರೊಫಿ ಪಂದ್ಯಾವಳಿಯ 1974-75 ಋತುವಿನಲ್ಲಿ ಅವರು 64 ವಿಕೆಟ್‌ ಗಳಿಸಿ ದಾಖಲೆ ಸೃಷ್ಟಿಸಿದ್ದರು. ಅವರು ಹಲವು ವರ್ಷಗಳ ಕಾಲ ಇಂಗ್ಲೆಂಡ್‌ ದೇಶದ ನಾರ್ಥಾಂಪ್ಟನ್ಷೈರ್‌ ಕೌಂಟಿ ಕ್ರಿಕೆಟ್‌ ತಂಡದ ಪ್ರತಿನಿಧಿತ್ವ ವಹಿಸಿದ್ದರು. ಪ್ರಥಮ ದರ್ಜೆ ಕ್ರಿಕೆಟ್‌ ವೃತ್ತಿಯಲ್ಲಿ ಬಿಶನ್ ಸಿಂಗ್ ಬೇಡಿ 1650 ವಿಕೆಟ್‌ ಗಳಿಸಿದ್ದು ಭಾರತೀಯ ಯಾವದೇ ಕ್ರಿಕೆಟಿಗರ ಪಾಲಿಗೆ ಇದು ದಾಖಲೆಯಾಗಿ ಉಳಿದಿದೆ.
1976ರಲ್ಲಿ ಆತಿಥೇಯ ವೆಸ್ಟ್‌ ಇಂಡೀಸ್‌ ವಿರುದ್ಧ 406 ರನ್‌ ಲಕ್ಷ್ಯವನ್ನು ಸಮರ್ಥವಾಗಿ‌ ಬೆನ್ನಟ್ಟಿದ ನಂತರ, ಮುಂದಿನ, ಅಂದರೆ ನಾಲ್ಕನೆಯ ಟೆಸ್ಟ್‌ ಪಂದ್ಯಕ್ಕಾಗಿ ವೆಸ್ಟ್‌ ಇಂಡೀಸ್‌ ತಂಡವು ನಾಲ್ವರು ಅಕ್ರಮಣಕಾರಿ ವೇಗದ ಬೌಲರ್‌ಗಳನ್ನು ಸೇರಿಸಿಕೊಂಡಿತು. ಇವರ ತಂತ್ರಗಳ ವಿರುದ್ಧ ಬಿಶನ್‌ ಸಿಂಗ್‌ ತೀವ್ರ ಆಕ್ಷೇಪ ವ್ಯಕ್ತಪಡಿಸಿ, ಇದು ಬೆದರಿಸುವ ತಂತ್ರ ಎಂದು ಟೀಕಿಸಿದರು. ವೆಸ್ಟ್‌ ಇಂಡೀಸ್‌ ಅತಿವೇಗದ ಬೌಲರ್‌ಗಳ ಚೆಂಡಿನ ದಾಳಿಯಿಂದ ಭಾರತ ತಂಡದ ಇಬ್ಬರು ಬ್ಯಾಟ್ಸ್‌ಮನ್‌ ಗಾಯಗೊಂಡು ಹೊರಬಂದ ಕೂಡಲೇ, ಬಿಶನ್‌ ಸಿಂಗ್‌ ಬೇಡಿ ಇನ್ನಿಂಗ್ಸ್‌ ಡಿಕ್ಲೇರ್‌ ಮಾಡಿಬಿಟ್ಟರು. ಆನಂತರ, ಈ ಪಂದ್ಯದ ಎರಡನೆಯ ಇನ್ನಿಂಗ್ಸ್‌ನಲ್ಲಿ ಐದು ಜನ ಆಟಗಾರರು ಗಾಯಗೊಂಡಿದ್ದರು.
ಇವರ ಎಡಗೈ ಸ್ಪಿನ್ ಬೌಲಿಂಗ್‌ ಪೂರ್ಣ ಚತುರತೆ,ಕುಶಲಮಯ ಹಾಗೂ ಕರಾರುವಕ್ಕಾಗಿತ್ತು ಎಂದು ಬಣ್ಣಿಸಲಾಗಿತ್ತು. ಚೆಂಡು ಪಥದಲ್ಲಿ ಹೆಚ್ಚು ಸಮಯ ಗಾಳಿಯಲ್ಲಿ ತೇಲುವಂತೆ ಅವರು ಬೌಲ್ ಮಾಡುತ್ತಿದ್ದರು. ಎದುರಾಳಿ ಬ್ಯಾಟ್ಸ್‌ಮನ್‌ರ ಕಣ್ಣು ತಪ್ಪಿಸಿ ಚೆಂಡನ್ನು ಸಹಜಕ್ಕಿಂತಲೂ ನಿಧಾನಗತಿಯಲ್ಲಿ ಅಥವಾ ತ್ವರಿತ ಗತಿಯಲ್ಲಿ ಬೌಲ್‌ ಮಾಡುತ್ತಿದ್ದರು. ಅವರ ಬೌಲಿಂಗ್‌ ವಿಧಾನವು ಬಹಳ ಸರಳ ಮತ್ತು ನಿಯಂತ್ರಿತವಾಗಿದ್ದ ಕಾರಣ, ಲಯ ಕಳೆದುಕೊಳ್ಳದೇ ಇಡೀ ದಿನ ಬೌಲ್‌ ಮಾಡುವಷ್ಟು ಸಕ್ಷಮರಾಗಿದ್ದರು. ಕ್ರಿಕೆಟ್‌ ತಂಡದ ಯಾವದೇ ನಾಯಕನಿಗೆ ಬಿಶನ್‌ರದ್ದು ಅತ್ಯಮೂಲ್ಯವಾದ ಕೊಡುಗೆಯಾಗುತ್ತಿತ್ತು. ಅವರು ಹಲವು ಟೆಸ್ಟ್ ಸರಣಿಗಳಲ್ಲಿ ಸಾಫಲ್ಯ ಗಳಿಸಿದ್ದರು :
1978ರ ನವೆಂಬರ್‌ ತಿಂಗಳಲ್ಲಿ ಬಿಶನ್‌ ಸಿಂಗ್ ಬೇಡಿ ಅಂತರರಾಷ್ಟ್ರೀಯ ಕ್ರಿಕೆಟ್‌ ಪಂದ್ಯವೊಂದನ್ನು ಬಿಟ್ಟುಕೊಟ್ಟ ಮೊದಲ ನಾಯಕರಾದರು. ಸಾಹಿವಾಲ್‌ನಲ್ಲಿ ಆತಿಥೇಯ ಪಾಕಿಸ್ತಾನ ವಿರುದ್ಧದ ಏಕದಿನ ಅಂತರರಾಷ್ಟ್ರೀಯ ಪಂದ್ಯವೊಂದರಲ್ಲಿ ಭಾರತ ತಂಡಕ್ಕೆ ಎಂಟು ವಿಕೆಟ್‌ ಉಳಿದುಕೊಂಡು 14 ಚೆಂಡೆಸೆತಗಳಲ್ಲಿ ಕೇವಲ 23 ರನ್‌ ಗಳಿಸಬೇಕಿತ್ತು. ಅದರೆ, ಪಾಕಿಸ್ತಾನಿ ವೇಗದ ಬೌಲರ್‌ ಸರ್ಫರಾಜ್‌ ನವಾಜ್‌ ನಾಲ್ಕು ಸತತ ಬೌನ್ಸರ್‌ ಬೌಲ್ ಮಾಡಿದ್ದರೂ ಅಂಪೈರ್‌ಗಳು 'ವೈಡ್‌' ಎಂದು ತೀರ್ಪು ನೀಡಿರಲಿಲ್ಲ. ಇದನ್ನು ಪ್ರತಿಭಟಿಸಿದ ಬೇಡಿ, ಕ್ರೀಸ್‌ನಲ್ಲಿದ್ದ ತಮ್ಮ ತಂಡದ ಬ್ಯಾಟ್ಸ್‌ಮನ್‌ಗಳನ್ನು ಹೊರಬರುವಂತೆ ಸೂಚಿಸಿ, ಪಂದ್ಯವನ್ನು ಬಿಟ್ಟುಕೊಟ್ಟರು.
ವ್ಯಾಸಿಲೀನ್‌ ಘಟನೆ - 1976-77 ಋತುವಿನಲ್ಲಿ, ಭಾರತ ಪ್ರವಾಸ ನಡೆಸುತ್ತಿದ್ದ ಇಂಗ್ಲೆಂಡ್‌ ತಂಡದ ವಿರುದ್ಧ ಚೆನ್ನೈಯಲ್ಲಿ ಮೂರನೆಯ ಟೆಸ್ಟ್‌ ಪಂದ್ಯದ ಸಮಯ, ಇಂಗ್ಲೆಂಡ್‌ ವೇಗದ ಬೌಲರ್‌ ಜಾನ್‌ ಲೀವರ್‌ ಚೆಂಡನ್ನು ನುಣುಪುಗೊಳಿಸಲು ವ್ಯಾಸಿಲೀನ್‌ನ್ನು ನಿಯಮಬಾಹಿರವಾಗಿ ಲೇಪಿಸಿದರೆಂದು ಆರೋಪಿಸಿದ್ದರು. ತಮ್ಮ ಹಣೆಯಿಂದ ಕಣ್ಣುಗಳಿಗೆ ಬೆವರಿಳಿಯುವುದನ್ನು ತಪ್ಪಿಸಲು ಜಾನ್‌ ಲೀವರ್‌ ವ್ಯಾಸಿಲೀನ್‌ ಪಟ್ಟಿ ಧರಿಸಿದ್ದರು. ಆನಂತರದ ವಿಚಾರಣೆಯಲ್ಲಿ ಜಾನ್‌ ಲೀವರ್‌ರನ್ನು ಆರೋಪಮುಕ್ತ ಗೊಳಿಸಲಾಯಿತು.
1990ರಲ್ಲಿ, ಬಿಶನ್‌ ಸಿಂಗ್‌ ಬೇಡಿ ಕೆಲ ಕಾಲ ಭಾರತ ಕ್ರಿಕೆಟ್‌ ನ ರಾಷ್ಟ್ರೀಯ ತಂಡದ ತರಬೇತುದಾರರಾಗಿದ್ದರು. ಬಿಶನ್‌ ಸಿಂಗ್‌, ಮೊದಲ ಪೂರ್ಣಕಾಲಿಕ ತರಬೇತುದಾರರಾಗಿದ್ದ ವ್ಯಕ್ತಿಯಾಗಿದ್ದರು. ಆ ವರ್ಷ ಆತಿಥೇಯ ನ್ಯೂಜಿಲೆಂಡ್ ವಿರುದ್ಧ ಬಹಳ ಕಳಪೆ ಆಟವಾಡಿದ ಭಾರತೀಯ ಕ್ರಿಕೆಟ್‌ ತಂಡವನ್ನು ಸಮುದ್ರದಲ್ಲಿ ದಬ್ಬಿಬಿಡುತ್ತೇನೆ ಎಂದು ಅವರು ಹೆದರಿಸಿ,ಖಾರವಾಗಿ ನುಡಿದದ್ದು ಬಹಳಷ್ಟು ಚರ್ಚಿತ ವಿಚಾರವಾಯಿತು.‌
ಸ್ಪಿನ್ ಬೌಲಿಂಗ್‌ ಮಾಡಲು ಕೈಕಾಲುಗಳಿಗೆ ಸತತ ಕೆಲಸ ಮಾಡುವ ಅಗತ್ಯವಿದೆ. ಆದ್ದರಿಂದ, ತಮ್ಮ ಬಟ್ಟೆಗಳನ್ನು ತಾವೇ ಒಗೆಯುತ್ತಿದ್ದರೆಂದು ಹೇಳಿದರು. ಇದು ತೋಳುಗಳಿಗೆ ಮತ್ತು ಕೈಬೆರಳುಗಳಿಗೆ ಅತ್ಯುತ್ತಮ ವ್ಯಾಯಾಮ ಎಂದೂ ಸಹ ವಿವರಿಸಿದರು.
2008ರಲ್ಲಿ, ವಿಸ್ಡೆನ್‌ ಕ್ರಿಕೆಟರ್ಸ್‌ ಅಲ್ಮನಾಕ್‌ ಪ್ರಕಾರ, ವಿಸ್ಡೆನ್‌ ವರ್ಷದ ಕ್ರಿಕೆಟಿಗ ಪ್ರಶಸ್ತಿ ಆಯ್ಕೆಯಾಗದಿರುವ ಐದು ಅತ್ಯುತ್ತಮ ಕ್ರಿಕೆಟಿಗರಲ್ಲೊಬ್ಬರು ಎಂಬ ಹೇಳಿಕೆ ನೀಡಿತು.
ದೂರದ ಓಟದಲ್ಲಿ ಪುರುಷರ ವಿಶ್ವ ದಾಖಲೆಯು 2 ಗಂಟೆಗಳು 3 ನಿಮಿಷಗಳು ಮತ್ತು 59 ಸೆಕೆಂಡುಗಳಾಗಿದ್ದು, ಅದನ್ನು ಇಥಿಯೋಪಿಯಾದ ಹೇಲ್ ಗೆಬ್ರಸೆಲಾಸ್ಸೀ ಅವರು ಬರ್ಲಿನ್ ಮ್ಯಾರಥಾನ್ ನಲ್ಲಿ 2008 ರ ಸೆಪ್ಟೆಂಬರ್ 28 ರಂದು ಸ್ಥಾಪಿಸಿದರು, ಇದು ಜಾನ್ನಿ ಹೇಯ್ಸ್ ಅವರ 1908 ಬೇಸಿಗೆ ಒಲಂಪಿಕ್ಸ್ನಲ್ಲಿನ ಚಿನ್ನದ ಪದಕದ ಸಾಧನೆಗಿಂತ 51 ನಿಮಿಷಗಳು ಮತ್ತು 19 ಸೆಕೆಂಡುಗಳಷ್ಟು ಸುಧಾರಣೆಯಾಗಿದೆ. ಗೆಬ್ರಸೆಲಾಸ್ಸೀ ಅವರ ವಿಶ್ವ ದಾಖಲೆಯು ಪ್ರತಿ ಕಿಲೋಮೀಟರಿಗೆ 2:57 ಕ್ಕಿಂತ ಕಡಿಮೆಯ ಓಟದ ಸರಾಸರಿ ವೇಗವನ್ನು, 20.4 ಕಿಮೀ/ಗಂಟೆಗಿಂತ ಹೆಚ್ಚಿನ ಸರಾಸರಿ ವೇಗವನ್ನು ಪ್ರತಿನಿಧಿಸುತ್ತದೆ. ಮಹಿಳೆಯರು ವಿಶ್ವ ದಾಖಲೆಯು 2 ಗಂಟೆಗಳು 15 ನಿಮಿಷಗಳು ಮತ್ತು 25 ಸೆಕೆಂಡುಗಳಾಗಿದ್ದು, ಅದನ್ನು ಗ್ರೇಟ್ ಬ್ರಿಟನ್‌ನ ಪೌಲಾ ರಾಡ್‌ಕ್ಲಿಫ್ ಅವರು ಲಂಡನ್ ಮ್ಯಾರಥಾನ್ ನಲ್ಲಿ 2003 ರ ಏಪ್ರಿಲ್ 13ರಂದು ಸ್ಥಾಪಿಸಿದರು. ಈ ಸಮಯವನ್ನು ಪುರುಷರ ಪೇಸ್‌ಸೆಟ್ಟರ್ಗಳನ್ನು ಬಳಸಿ ಸ್ಥಾಪಿಸಲಾಗಿದ್ದಿತು; ಪುರುಷರ ಪೇಸ್‌ಸೆಟ್ಟರ್ ಅನ್ನು ಬಳಸದೆಯೇ ಮಹಿಳೆಯೊಬ್ಬಳು ಸಾಧಿಸಿದ ಅತೀವೇಗದ ಸಮಯವವೂ ಕೂಡ ಪೌಲಾ ರಾಡ್‌ಕ್ಲಿಫ್ ಅವರ ಹೆಸರಿನಲ್ಲಿಯೇ ಇದ್ದು, ಇದನ್ನು ಅವರು ಲಂಡನ್ ಮ್ಯಾರಥಾನ್ ಸಮಯದಲ್ಲಿ 2005 ರ ಏಪ್ರಿಲ್ 17 ರಂದು 2 ಗಂಟೆಗಲು 17 ನಿಮಿಷಗಲು ಮತ್ತು 42 ಸೆಕೆಂಡುಗಳಲ್ಲಿ ಸಾಧಿಸಿದರು.
ಮ್ಯಾರಥಾನ್ ಮತ್ತು ಅಥೆನ್ಸ್ ನಡುವೆ ಪೆಂಟೆಲಿ ಬೆಟ್ಟ ನೆಲೆಸಿದೆ, ಅದರರ್ಥ ಒಂದು ವೇಳೆ ಯುದ್ಧದ ನಂತರ ಫೀಡಿಪ್ಪಿಡೆಸ್ ತನ್ನ ಪ್ರಸಿದ್ಧ ಓಟವನ್ನು ಮಾಡಿದ್ದರೆ, ಅವನು ಬೆಟ್ಟದ ಸುತ್ತಲೂ, ಒಂದೇ ಉತ್ತರದಿಂದ ಇಲ್ಲವೇ ದಕ್ಷಿಣದಿಂದ ಓಡಬೇಕಾಗುತ್ತಿತ್ತು. ನಂತರದ ಮತ್ತು ಹೆಚ್ಚು ಸ್ಪಷ್ಟವಾದ ಮಾರ್ಗವು ಆಧುನಿಕ ಮ್ಯಾರಥಾನ್-ಅಥೆನ್ಸ್ ಹೆದ್ದಾರಿಯನ್ನು ಸರಿಸುಮಾರು ನಿಖರವಾಗಿ ಹೋಲುತ್ತದೆ, ಅದು ಮ್ಯಾರಥಾನ್ ಕೊಲ್ಲಿಯಿಂದ ಸಮುದ್ರತೀರದಾದ್ಯಂತ ಭೂಭಾಗದ ಪ್ರದೇಶವನ್ನು ತದನಂತರ ಹೈಮೆಟ್ಟಸ್ ಮತ್ತು ಪೆಂಟೆಲಿ ಬೆಟ್ಟದ ತಪ್ಪಲಿನ ನಡುವಿನ ಅಥೆನ್ಸ್‌ನತ್ತ ಪೂರ್ವದತ್ತ ಸೌಮ್ಯವಾದ ಆದರೆ ದೀರ್ಘ ಬೆಟ್ಟದ ಏರು ಮಾರ್ಗವನ್ನು, ತದನಂತರ ನಿಜವಾದ ಅಥೆನ್ಸ್‌ಗೆ ಕಠಿಣವಲ್ಲದ ಇಳಿಹಾದಿಯನ್ನು ಅನುಸರಿಸುತ್ತದೆ. ಮಾರ್ಗವು ಸರಿಸುಮಾರು ಅಂತರವಿದೆ ಮತ್ತು ಆಧುನಿಕ ಕಾಲದಲ್ಲಿ ಓಡುವ ಅಂತರದ ಮಾನದಂಡವನ್ನು ಹೊಂದಿಸುತ್ತದೆ. ಆದರೆ ಫೀಡಿಪ್ಪಿಡೆಸ್ ಬೇರೊಂದು ಮಾರ್ಗವನ್ನು ಅನುಸರಿಸಬಹುದು ಎಂಬ ಬಗ್ಗೆಯೂ ಸಲಹೆಗಳಿವೆ: ಪೆಂಟೆಲಿ ಬೆಟ್ಟದ ಪೂರ್ವ ಮತ್ತು ಉತ್ತರದ ಇಳಿಜಾರಿನಲ್ಲಿ ಡಿಯೋನೈಸೋಸ್ ದಾಟಲು ಪಶ್ಚಿಮದ ಆರೋಹಣ, ತದನಂತರ ಅಥೆನ್ಸ್‌ಗೆ ದಕ್ಷಿಣಾಭಿಮುಖವಾಗಿ ಇಳಿಜಾರಿನಲ್ಲಿ ನೇರ ಹಾದಿ. ಈ ಮಾರ್ಗವು ಗಮನಾರ್ಹವಾಗಿ ಹತ್ತಿರವಾಗಿದ್ದು, ಕೆಲವು , ಆದರೆ ಲಕ್ಷಣಗಳು ಗಿಂತ ಕಡಿದಾದ ಆರೋಹಣವಾಗಿದೆ.
ವ್ಯಕ್ತಿಯು ಸೇವಿಸುವ ಕಾರ್ಬೇಹೈಡ್ರೇಟುಗಳನ್ನು ಕರುಳು ಮತ್ತು ಸ್ನಾಯುಗಳು ಸಂಗ್ರಹಕ್ಕಾಗಿ ಗ್ಲೈಕೋಜೆನ್ ಆಗಿ ಮಾರ್ಪಡಿಸುತ್ತವೆ. ತ್ವರಿತ ಶಕ್ತಿಯನ್ನು ನೀಡಲು ವೇಗವಾಗಿ ಗ್ಲೈಕೋಜೆನ್ ದಹಿಸುತ್ತದೆ. ಓಟಗಾರರು ತಮ್ಮ ದೇಹದಲ್ಲಿ ಸುಮಾರು 8 ಎಂಜೆ ಅಥವಾ 2,000 ಕಿಕ್ಯಾಲೋರಿ ಗಳಷ್ಟು ಪ್ರಮಾಣದ ಗ್ಲೈಕೋಜೆನ್ ಅನ್ನು ಸಂಗ್ರಹಿಸಬಹುದು, ಇದು ಸುಮಾರು 30 ಕಿಮೀ/18-20 ಮೈಲುಗಳ ಓಟಕ್ಕೆ ಸಾಕಾಗುತ್ತದೆ. ಆ ಸಮಯದಲ್ಲಿ ಓಡುವುದು ವಿಪರೀತವಾಗಿ ಕಠಿಣವಾಗುತ್ತದೆ ಎಂದು ಹಲವು ಓಟಗಾರರು ಹೇಳುತ್ತಾರೆ. ಗ್ಲೈಕೋಜೆನ್ ಪ್ರಮಾಣ ಕಡಿಮೆಯಾದಾಗ, ಸಂಗ್ರಹಿತವಾದ ಕೊಬ್ಬನ್ನು ದೇಹವು ದಹಿಸಬೇಕಾಗುತ್ತದೆ, ಆದರೆ ಇದು ತಕ್ಷಣ ದಹಿಸುವುದಿಲ್ಲ. ಇದು ಸಂಭವಿಸಿದಾಗ, ಓಟಗಾರನು ಹಠಾತ್ ಆಗಿ ಆಯಾಸವನ್ನು ಅನುಭವಿಸುತ್ತಾನೆ ಮತ್ತು "ಗೋಡೆಗೆ ಅಪ್ಪಳಿಸುತ್ತಾನೆ" ಎಂದು ಹೇಳಲಾಗುತ್ತದೆ. ಹಲವು ತರಬೇತುದಾರರ ಅನುಸಾರ , ಮ್ಯಾರಥಾನ್‌ಗೆ ತರಬೇತಿಯನ್ನು ನೀಡುವ ಉದ್ದೇಶವು "ಗೋಡೆಯ" ಆಯಾಸವು ಹೆಚ್ಚು ಹಠಾತ್ ಆಗದಂತೆ ಲಭ್ಯವಿರುವ ಸೀಮಿತ ಗ್ಲೈಕೋಜೆನ್ ಅನ್ನು ಹೆಚ್ಚಿಸುವುದಾಗಿದೆ. ಈ ಭಾಗವನ್ನು ಓಟದ ಮೊದಲಿನ ಭಾಗದಲ್ಲಿಯೂ ಸಹ ದಹಿಸಿದ ಕೊಬ್ಬಿನಿಂದ ಹೆಚ್ಚು ಪ್ರಮಾಣದ ಶಕ್ತಿಯನ್ನು ಬಳಸುವ ಮೂಲಕ ಹಾಗೂ ಈ ಮೂಲಕ ಗ್ಲೈಕೋಜೆನ್ ಅನ್ನು ಸಂರಕ್ಷಿಸುವ ಮೂಲಕ ಸಾಧಿಸಲಾಗುತ್ತದೆ.
ಹಲವು ತರಬೇತಿ ಕಾರ್ಯಕ್ರಮಗಳು ಕನಿಷ್ಠ ಐದರಿಂದ ಆರು ವಾರಗಳ ಕಾಲಾವಧಿಯದ್ದಾಗಿರುತ್ತದೆ, ಇದರಲ್ಲಿ ಓಟದ ಅಂತರದಲ್ಲಿ ಹಂತಹಂತವಾಗಿ ಹೆಚ್ಚಳ ಮತ್ತು ಅಂತಿಮವಾಗಿ ಚೇತರಿಸಿಕೊಳ್ಳಲು ಕೊಂಚ ಕಡಿಮೆ ಅಂತರ ವಿರುತ್ತದೆ. ಕಡಿಮೆಗೊಳಿಸುವಿಕೆಯು, ಸಾಮಾನ್ಯವಾಗಿ ಟೇಪರ್ ಎಂದು ಕರೆಯಲಾಗುತ್ತದೆ, ಇದು ಹೆಚ್ಚಿನ ತರಬೇತುದಾರರ ಪ್ರಕಾರ ಕನಿಷ್ಠ ಎರಡು ವಾರಗಳು ಮತ್ತು ಗರಿಷ್ಠ ಮೂರು ವಾರಗಳವರೆಗೆ ಇರುತ್ತದೆ. ಕೇವಲ ಮ್ಯಾರಥಾನ್ ಅನ್ನು ಮುಗಿಸಲು ಬಯಸುವ ಪ್ರಾರಂಭಿಕರಿಗೆ, ವಾರದಲ್ಲಿ 4 ದಿನದಂತೆ ಕನಿಷ್ಠ 4 ತಿಂಗಳವರೆಗೆ ಓಡುವಿಕೆಯನ್ನು ಶಿಫಾರಸು ಮಾಡಲಾಗಿದೆ. ಹಲವು ತರಬೇತುದಾರರು 10% ಕ್ಕೆ ಕಡಿಮೆ ಇಲ್ಲದಂತೆ ಮೈಲಿಗಳ ದೂರದಲ್ಲಿ ವಾರದ ಹೆಚ್ಚಳವನ್ನು ಶಿಫಾರಸು ಮಾಡುತ್ತಾರೆ. ದೇಹವು ಹೊಸ ಒತ್ತಡಗಳಿಗೆ ಸರಿಹೊಂದಿಕೊಳ್ಳಲು ಅನುವು ಮಾಡಿಕೊಡುವಂತೆ ಮ್ಯಾರಥಾನ್ ತರಬೇತಿ ಕಾರ್ಯಕ್ರಮವನ್ನು ಪ್ರಾರಂಭಿಸುವ ಮೊದಲು ಆರು ವಾರಗಳವರೆಗೆ ಸ್ಥಿರವಾದ ಓಟದ ವೇಳಾಪಟ್ಟಿಯನ್ನು ಕಾಪಾಡಿಕೊಳ್ಳಲು ಸಹಾ ಆಗಾಗ್ಗೆ ಸಲಹೆ ನೀಡಲಾಗಿದೆ. ಸಾಮಾನ್ಯ ಯೋಜನೆಯ ಅವಧೀಕರಣದೊಂದಿಗೆ ಮ್ಯಾರಥಾನ್ ತರಬೇತಿ ಕಾರ್ಯಕ್ರಮವು ತನ್ನಷ್ಟಕ್ಕೇ ಕಠಿಣ ಮತ್ತು ಸುಲಭ ತರಬೇತಿಗಳ ನಡುವೆ ಪರಿವರ್ತನೆಯದ್ದಾಗಿರುತ್ತದೆ.
ಮ್ಯಾರಥಾನ್ ಎಂಬ ಹೆಸರು ಗ್ರೀಕ್ನ ಸಂದೇಶವಾಹಕನಾದ ಚಾರಿತ್ರಕ ವ್ಯಕ್ತಿಯಾದ ಫೀಡಿಪ್ಪಿಡೆಸ್ ಅವರಿಂದ ಬಂದಿದೆ. ಆಗಸ್ಟ್ ಅಥವಾ ಸೆಪ್ಟೆಂಬರ್ 490 ಬಿಸಿ ಯಲ್ಲಿ ಜರುಗಿದ ಮ್ಯಾರಥಾನ್ ಯುದ್ಧ ದಲ್ಲಿ , ಪರ್ಷಿಯನ್ನರು ಸೋತರು ಎಂದು ಘೋಷಿಸಲು ಮ್ಯಾರಥಾನ್ ಯುದ್ಧಭೂಮಿಯಿಂದ ತನ್ನನ್ನು ಕಳುಹಿಸಲಾಗಿತ್ತು ಎಂದು ಈ ಚಾರಿತ್ರಕ ವ್ಯಕ್ತಿ ತಿಳಿಸಿದ್ದಾನೆ. ಇವನ್ನು ಸಂಪೂರ್ಣ ದೂರವನ್ನು ಎಲ್ಲಿಯೂ ನಿಲ್ಲದೆಯೇ ನಿರಂತರವಾಗಿ ಓಡಿದನೆಂದು ಹಾಗೂ ನೇರವಾಗಿ ಸೇನಾಸಭೆಯೊಳಗೆ ಪ್ರವೇಶಿಸಿ "" ಎಂದು ಉದ್ಗರಿಸುತ್ತಾ, ಅಲ್ಲಿಯೇ ಕುಸಿದು ಸಾವನ್ನಪ್ಪಿದನೆಂದು ಹೇಳಲಾಗಿದೆ. ಮ್ಯಾರಥಾನ್‌ನಿಂದ ಅಥನ್ಸ್‌ವರೆಗಿನ ಓಟದ ಪರಿಗಣನೆಯು ಮೊದಲ ಶತಮಾನ ಯಲ್ಲಿ ಫ್ಲುಟಾರ್ಚ್ ಅವರ ಆನ್ ದಿ ಗ್ಲೋರಿ ಆಫ್ ಅಥೆನ್ಸ್ ನಲ್ಲಿ ಕಂಡುಬರುತ್ತದೆ, ಅದು ಹೆರಾಕ್ಲೈಡೆಸ್ ಪಾಂಟಿಕಸ್ ಅವರ ಅಂತಿಮ ಕೃತಿಯಿಂದ ಉಲ್ಲೇಖಿಸಿ, ಓಟಗಾರನ ಹೆಸರನ್ನು ಥೆರ್ಸಿಪಸ್ ಆಫ್ ಎರ್ಕಿಯಸ್ ಅಥವಾ ಯೂಕ್ಲೆಸ್ ಎಂದು ಹೆಸರಿಸಿದೆ. ಲೂಸಿಯನ್ ಆಫ್ ಸಮೋಸಾಟಾ ಕಥೆಯನ್ನು ನೀಡುತ್ತದೆ ಆದರೆ ಓಟಗಾರರನ್ನು ಫಿಲಿಪ್ಪಿಡೆಸ್ ಎಂದು ಎಂದು ಹೆಸರಿಸಿದೆ.
ನಿರ್ದಿಷ್ಟ ಸಮಯ ಮಿತಿಗಳನ್ನು ಮುರಿಯುವುದು ಜನರು ಗುರಿಯಿಡುವ ಮತ್ತೊಂದು ಉದ್ದೇಶವಾಗಿರುತ್ತದೆ. ಉದಾಹರಣೆಗಾಗಿ, ಹವ್ಯಾಸಿ ಮೊದಲ-ಬಾರಿಯವರು ಆಗಾಗ್ಗೆ ಮ್ಯಾರಥಾನ್ ಅನ್ನು ನಾಲ್ಕು ಗಂಟೆಯೊಳಗೆ ಓಡಲು ಪ್ರಯತ್ನಿಸುತ್ತಾರೆ; ಹೆಚ್ಚು ಸ್ಪರ್ಧಾತ್ಮಕ ಓಟಗಾರರು ಮೂರು ಗಂಟೆಯೊಳಗೆ ಪೂರ್ಣಗೊಳಿಸಲು ಪ್ರಯತ್ನಿಸಬಹುದು. ಪ್ರಮುಖ ಮ್ಯಾರಥಾನ್‌ಗಳಿಗೆ ಮಾನದಂಡಗಳು ಅರ್ಹತೆಗಳಿಸುವ ಸಮಯಗಳಾಗಿರುತ್ತದೆ. ಅಮೇರಿಕದ ಹಳೆಯ ಮ್ಯಾರಥಾನ್ ಆದ ಬೋಸ್ಟನ್ ಮ್ಯಾರಥಾನ್ ನಲ್ಲಿ ಎಲ್ಲಾ ವೃತ್ತಿಪರ-ರಹಿತ ಓಟಗಾರರಿಗೆ ಅರ್ಹತಾ ಸಮಯದ ಅಗತ್ಯವಿರುತ್ತದೆ. ನ್ಯೂಯಾರ್ಕ್ ಸಿಟಿ ಮ್ಯಾರಥಾನ್ನಲ್ಲೂ ಸಹ ಖಚಿತ ಪ್ರವೇಶಕ್ಕೆ ಅರ್ಹತಾ ಸಮಯದ ಅಗತ್ಯವಿದ್ದು, ಇದರ ಓಟದ ವೇಗವು ಬೋಸ್ಟನ್‌ನಲ್ಲಿರುವುದಕ್ಕಿಂತ ಕೊಂಚ ಹೆಚ್ಚಾಗಿರುತ್ತದೆ. ವಾಷಿಂಗ್ಟನ್ ಡಿ.ಸಿ.ಯ ನ್ಯಾಷನಲ್ ಮ್ಯಾರಥಾನ್ಗೂ ಸಹ ಅರ್ಹತಾ ಸಮಯದ ಅಗತ್ಯವಿರುತ್ತದೆ. ಆದರೆ, ಬೋಸ್ಟನ್‌ನಲ್ಲಿ ಅರ್ಹತಾ ಸಮಯವು ಹೆಚ್ಚು ಪ್ರತಿಭಾವಂತ ಕ್ಷೇತ್ರವನ್ನು ಆಕರ್ಷಿಸುವುದು ಮತ್ತು ಭಾಗವಹಿಸುವಿಕೆಯನ್ನು ಮಿತಿಗೊಳಿಸುವುದಕ್ಕೆ ವಿಭಿನ್ನವಾಗಿ, ನ್ಯಾಷನಲ್ ಮ್ಯಾರಥಾನ್‌ನಲ್ಲಿ ನಗರದ ರಸ್ತೆಗಳನ್ನು ಸೀಮಿತ ಸಮಯ ಮಿತಿಗೆ ತೆರೆಯುವುದರ ಅಗತ್ಯತೆಯಿಂದ ಹೆಚ್ಚು ಪ್ರೇರೇಪಣೆ ಪಡೆದಿದೆ.
ಮ್ಯಾರಥಾನ್ ತರಬೇತಿಯಲ್ಲಿ ದೀರ್ಘಾವಧಿಯ ಓಟವು ಪ್ರಮುಖವಾದ ಘಟಕವಾಗಿದೆ. ಹವ್ಯಾಸಿ ಓಟಗಾರರು ಮ್ಯಾರಥಾನ್‌ಗಾಗಿನ ತರಬೇತಿಯಲ್ಲಿ ತಮ್ಮ ವಾರದ ದೀರ್ಘಾವಧಿಯ ಓಟದಲ್ಲಿ ಗರಿಷ್ಠ ಸುಮಾರು 20 ಮೈಲಿಗಳನ್ನು ತಲುಪಲು ಮತ್ತು ವಾರದಲ್ಲಿ ಒಟ್ಟಾರೆಯಾಗಿ ಸುಮಾರು 40 ಮೈಲಿಗಳನ್ನು ತಲುಪಲು ಸಾಮಾನ್ಯವಾಗಿ ಪ್ರಯತ್ನಿಸುತ್ತಾರೆ, ಆದರೆ ವ್ಯಾಪಕವಾದ ಪರಿವರ್ತನೆಗಳು ಅಭ್ಯಾಸದಲ್ಲಿ ಮತ್ತು ಶಿಫಾರಸುಗಳಲ್ಲಿ ಚಾಲ್ತಿಯಲ್ಲಿವೆ. ಹೆಚ್ಚು ಅನುಭವಿ ಮ್ಯಾರಥಾನ್ ಓಟಗಾರರು ವಾರದಲ್ಲಿ ಹೆಚ್ಚು ದೂರವನ್ನು ಮತ್ತು ಹೆಚ್ಚು ಮೈಲುಗಳು/ಕಿಲೋಮೀಟರುಗಳನ್ನು ಕ್ರಮಿಸಬಹುದು. ಅತ್ಯುತ್ತಮ ಸಾಪ್ತಾಹಿಕ ಮೈಲಿ ದೂರ ಮತ್ತು ಸಹನಾ ಶಕ್ತಿಗೆ ಹೋಲಿಸಿದರೆ ಅತ್ಯುತ್ತಮ ಫಲಿತಾಂಶಗಳನ್ನು ನೀಡಬಹುದು, ಆದರೆ ತರಬೇತಿಯ ಹಾನಿಗೆ ಒಳಗಾಗುವ ಭಾರಿ ಅಪಾಯವನ್ನೂ ಒಳಗೊಂಡಿರುತ್ತದೆ. ಹೆಚ್ಚಿನ ಪುರುಷ ಗಣ್ಯ ಮ್ಯಾರಥಾನ್ ಓಟಗಾರರು 100 ಮೈಲುಗಳಿಗಿಂತ ಅಧಿಕ ಸಾಪ್ತಾಹಿಕ ಮೈಲಿ ದೂರಗಳನ್ನು ಹೊಂದಿರುತ್ತಾರೆ.
ಈ ಚಾರಿತ್ರಿಕ ವ್ಯಕ್ತಿಯ ಐತಿಹಾಸಿಕ ನಿಖರತೆಯ ಬಗ್ಗೆ ಇನ್ನು ಚರ್ಚೆಯಿದೆ. ಗ್ರೀಕೋ-ಪರ್ಷಿಯನ್ ಯುದ್ಧಗಳ ಮುಖ್ಯ ಮೂಲವಾದ ಗ್ರೀಕ್ ಇತಿಹಾಸತಜ್ಞ ಹೆರೊಡೋಟಸ್ ಅವರು ಫೀಡಿಪ್ಪಿಡೆಸ್‌ನನ್ನು ಸಹಾಯಕ್ಕಾಗಿ ಅಥೆನ್ಸ್ನಿಂದ ಸ್ಪಾರ್ಟಾಗೆ ಓಡಿ ಮರಳಿ ಓಡಿ ಬಂದು ಪ್ರತಿ ಬಾರಿ ಕ್ಕೂ ಹೆಚ್ಚು ಅಂತರವನ್ನು ಕ್ರಮಿಸಿದ ಸಂದೇಶವಾಹಕನೆಂದು ಉಲ್ಲೇಖಿಸುತ್ತದೆ. ಕೆಲವು ಹೆರೋಡೋಟಸ್ ಹಸ್ತಪ್ರತಿಗಳಲ್ಲಿ ಅಥೆನ್ಸ್ ಮತ್ತು ಸ್ಪಾರ್ಟಾ ನಡುವೆ ಓಡಿದ ಓಟಗಾರನ ಹೆಸರನ್ನು ಫೀಲಿಪ್ಪಿಡೆಸ್ ಎಂದು ಹೆಸರಿಸಲಾಗಿದೆ. ಮ್ಯಾರಥಾನ್‌ನಿಂದ ಅಥೆನ್ಸ್‌ಗೆ ಕಳುಹಿಸಿದ ಸಂದೇಶವಾಹಕನ ಹೆಸರನ್ನು ಹೆರೋಡೋಟಸ್ ನಮೂದಿಸುವುದಿಲ್ಲ ಮತ್ತು ಆಗಲೇ ಉಗ್ರವಾದ ಯುದ್ಧದಲ್ಲಿ ಹೋರಾಡಿ ಗೆದ್ದ ಅಥೆನಿಯನ್ ಸೈನ್ಯದ ಮುಖ್ಯ ಭಾಗವು, ಸಂರಕ್ಷಿತವಲ್ಲದ ಅಥೆನ್ಸ್ ಮೇಲೆ ಪರ್ಷಿಯನ್ ಸೈನ್ಯದ ನೌಕಾ ಆಕ್ರಮಣಕ್ಕೆ ಹೆದರಿ, ತ್ವರಿತವಾಗಿ ರಣರಂಗದಿಂದ ಅಥೆನ್ಸ್‌ಗೆ ಅದೇ ದಿನ ಮರಳಿ ಬಂದಿತು ಎಂಬುದಾಗಿ ಸಂಗತಿಯನ್ನು ನಿರೂಪಿಸುತ್ತಾನೆ.
ಆದರೆ, 1908 ರ ಒಲಂಪಿಕ್ ಮ್ಯಾರಥಾನ್‌ನ ರೋಚಕ ಅಂತ್ಯವು ವಿಶ್ವದಾದ್ಯಂತ ಮ್ಯಾರಥಾನ್ ಜ್ವರಕ್ಕೆ ಕಾರಣವಾಯಿತು. ಆ ಸಮಯದಲ್ಲಿ ಕಳುಹಿಸಿದ ಪೋಸ್ಟ್‌ಕಾರ್ಡಿನಲ್ಲಿ ಅಮೇರಿಕದ ಪ್ರೇಕ್ಷಕನೊಬ್ಬನು "ಇದೀಗ ತಾನೇ ಶತಮಾನದ ಅತ್ಯಂತ ರೋಚಕವಾದ ಓಟವನ್ನು ನೋಡಿದೆ" ಎಂದು ಹೇಳಿದ್ದನು. ಅಲೆಕ್ಸಾಂಡ್ರಿಯ ರಾಣಿ ಸೇರಿದಂತೆ ಅಪಾರ ಜನಸ್ತೋಮವು ನೋಡುತ್ತಿರುವಂತೆ ಇಟಾಲಿಯನ್ ಓಟಗಾರ ಡೊರಾಂಡೋ ಪೀಟ್ರಿಯವರು ಅಂತಿಮ ಸುತ್ತನ್ನು ತೂರಾಡುತ್ತಾ, ಏಳು ಬಾರಿ ಬಿದ್ದು, ಮತ್ತು ಅಂತಿಮವಾಗಿ ಅಧಿಕಾರಿಗಳು ಅವರನ್ನು ಸಾಲಿನ ಮೇಲೆ ಮುಂದೂಡುತ್ತಿದ್ದಂತೆ ಐರಿಷ್-ಅಮೇರಿಕನ್ಜಾನಿ ಹೇಯ್ಸ್ ಅವರು ಸಮೀಪಿಸಿದರು. ಡೊರಾಂಡೋ ಅವರನ್ನು ಅನರ್ಹಗೊಳಿಸಲಾಯಿತು ಮತ್ತು ಹೇಯ್ಸ್ ಅವರಿಗೆ ಚಿನ್ನದ ಪದವನ್ನು ಘೋಷಿಸಲಾಯಿತು. ಆದರೆ, ಡೊರಾಂಡೋ ಅವರ ಶೋಚನೀಯ ಸ್ಥಿತಿಯ ಬಗ್ಗೆ ಅನುಕಂಪ ಹೊಂದಿದ ರಾಣಿ ಅಲೆಕ್ಸಾಂಡ್ರಿಯಾ ಅವರು ಮಾರನೇ ದಿನ ಅವರಿಗೆ ಬೆಳ್ಳಿಯ ಲೇಪಿತ ಕಪ್ ಅನ್ನು ನೀಡಿದರು.
ಮ್ಯಾರಥಾನ್‌ನ ಕಳೆದ ಎರಡು ಅಥವಾ ಮೂರು ವಾರಗಳ ಸಮಯದಲ್ಲಿ, ಸಾಮಾನ್ಯವಾಗಿ ಓಟಗಾರರು ತಮ್ಮ ಸಾಪ್ತಾಹಿಕ ತರಬೇತಿಯನ್ನು ನಿಧಾನವಾಗಿ ಹಿಂದಿನ ವಾರದ ಗರಿಷ್ಠ ಪ್ರಮಾಣಕ್ಕೆ ಹೋಲಿಸಿದರೆ ಸುಮಾರು 50%-75% ರಷ್ಟು ಕಡಿಮೆಗೊಳಿಸುತ್ತಾರೆ ಮತ್ತು ದೇಹವು ಯಾವುದೇ ಬಲವಾದ ಪ್ರಯತ್ನದಿಂದ ಚೇತರಿಸಿಕೊಳ್ಳಲು ಕನಿಷ್ಠ ಎರಡು ಮೂರು ದಿನಗಳ ಪೂರ್ಣ ವಿಶ್ರಾಂತಿಯನ್ನು ತೆಗೆದುಕೊಳ್ಳುತ್ತಾರೆ. ಸ್ಪರ್ಧೆಗೂ ಮೊದಲು ನಡೆಸಿದ ದೂರದ ತರಬೇತಿಯು ಎರಡು ವಾರಗಳಿಗಿಂತ ಕಡಿಮೆಯಾಗಿರುವುದಿಲ್ಲ. ತರಬೇತಿಯ ಈ ಹಂತವನ್ನು ಟೇಪರಿಂಗ್ ಎಂದು ಕರೆಯಲಾಗುತ್ತದೆ. ಅವರ ದೇಹವು ಹೆಚ್ಚು ಗ್ಲೈಕೋಜೆನ್ ಅನ್ನು ಸಂಗ್ರಹಿಸಲು ಸಾಧ್ಯವಾಗುವಂತೆ ಮ್ಯಾರಥಾನ್‌ನ ಮೊದಲಿನ ವಾರದ ಸಂದರ್ಭದಲ್ಲಿ ಹಲವು ಮ್ಯಾರಥಾನ್ ಓಟಗಾರರು "ಕಾರ್ಬೋ-ಲೋಡ್" (ಒಟ್ಟಾರೆ ಕ್ಯಾಲೋರಿ ಸೇವಿಸುವ ಪ್ರಮಾಣವನ್ನು ಸ್ಥಿರವಾಗಿರಿಸಿ ಕಾರ್ಬೋಹೈಡ್ರೇಟ್ ಸೇವನೆಯನ್ನು ಹೆಚ್ಚಿಸುವುದು) ಅನ್ನೂ ಸಹ ಮಾಡುತ್ತಾರೆ.
70 ಡಿಗ್ರಿಗಳು ಉತ್ತರ ದಲ್ಲಿ ಟ್ರೋನ್ಸೋ, ನಾರ್ವೆಯಲ್ಲಿ ನಡೆಯುವ ಮಿಡ್‌ನೈಟ್ ಸನ್ ಮ್ಯಾರಥಾನ್ ಎನ್ನುವುದು ಹೆಚ್ಚು ಅಸಾಮಾನ್ಯವಾದ ಮ್ಯಾರಥಾನ್‌ಗಳಲ್ಲಿ ಒಂದಾಗಿದೆ. ಅನಧಿಕೃತ ಮತ್ತು ತಾತ್ಕಾಲಿಕ ಕ್ರಮಗಳಲ್ಲಿ, ಜಿಪಿಎಸ್‌ನಿಂದ ಮಾಪನ ಮಾಡುವ, ಮ್ಯಾರಥಾನ್ ದೂರದ ಓಟಗಳು ಇದೀಗ ಅಂಟಾರ್ಕ್ಟಿಕಾದ ಉತ್ತರ ಧ್ರುವದಲ್ಲಿ ಮತ್ತು ಮರುಭೂಮಿ ಪ್ರದೇಶದಲ್ಲಿ ನಡೆಯುತ್ತದೆ. ಇತರ ಅಸಾಮಾನ್ಯ ಮ್ಯಾರಥಾನ್‌ಗಳೆಂದರೆ: ಚೀನಾದ ಮಹಾಗೋಡೆಯಲ್ಲಿ ಜರುಗುವ ಗ್ರೇಟ್ ವಾಲ್ ಮ್ಯಾರಥಾನ್, ದಕ್ಷಿಣ ಆಫ್ರಿಕಾದ ಸಫಾರಿ ವನ್ಯದಲ್ಲಿ ಜರುಗುವ ಬಿಗ್ ಫೈ ಮ್ಯಾರಥಾನ್, ರಷ್ಟು ಎತ್ತರದಲ್ಲಿ ಟಿಬೇಟಿನ ಬೌದ್ಧಧರ್ಮೀಯ ವಾತಾವರಣದಲ್ಲಿ ಜರುಗುವ ಗ್ರೇಟ್ ಟಿಬೆಟನ್ ಮ್ಯಾರಥಾನ್, ಮತ್ತು -15 ಡಿಗ್ರಿ ಸೆಲ್ಸಿಯಸ್/+5 ಡಿಗ್ರಿ ಫ್ಯಾರನ್‌ಹೀಟ್ ಉಷ್ಣತೆಯಲ್ಲಿ ಗ್ರೀನ್‌ಲ್ಯಾಂಡ್ನ ಖಾಯಂ ಮಂಜುಗಡ್ಡೆಯ ವಾತಾವರಣದಲ್ಲಿ ನಡೆಯುವ ಪೋಲಾರ್ ಸರ್ಕಲ್ ಮ್ಯಾರಥಾನ್.
195 ಕಿಮೀ ಮತ್ತು 26 ಮೈಲುಗಳು 385 ಯಾರ್ಡುಗಳ ಅಂತರವು ಅರ್ಧ ಇಂಚಿನೊಳಗೆ ಒಂದೇ ವಿಧವಾಗಿದೆ. ಪ್ರಮಾಣಿದ ಅಂತರ ಮತ್ತು ಪೂರ್ತಿ ಮಾಡಿದ ಅಂಕಿಅಂಶವನ್ನು ಆಗ್ಗಿಂದಾಗ್ಗೆ ಬಳಸಿಕೊಳ್ಳಲಾಗಿದೆ , 26.22 ಮೈಲುಗಳು ಸ್ವಲ್ಪವೇ ಪ್ರಮಾಣದಲ್ಲಿ ಎರಡು ಮೀಟರುಗಳು ಅಥವಾ 6.6 ಅಡಿಗಿಂತ ಹೆಚ್ಚಾಗಿದೆ. ಐಎಎಫ್‌ನಿಂದ ಮ್ಯಾರಥಾನ್ ಕೋರ್ಸ್‌ಗೆ ದೃಢೀಕರಣವನ್ನು ಪಡೆಯಲು, ದೂರವು 42.195 ಕಿಮೀಗಿಂತ ಕಡಿಮೆಯಾಗಿರಬಾರದು ಮತ್ತು ಅಳತೆಯಲ್ಲಿ ಅನಿಶ್ಚಿತತೆಯು 42 ಮೀ ಗಿಂತ ಹೆಚ್ಚಾಗಬಾರದು. ಐಎಎಫ್-ದೃಢೀಕೃತ ಕೋರ್ಸುಗಳಲ್ಲಿ ದೂರವು ಕಡಿಮೆಯಾಗದಂತೆ ಪ್ರತಿ ಕಿಮೀಗೆ ಒಂದು ಮೀಟರಿನಷ್ಟು ಉದ್ದೇಶಪೂರ್ವಕವಾಗಿ ಹೆಚ್ಚಾಗಿಸುವುದು ಸರ್ವೇಸಾಮಾನ್ಯವಾಗಿದೆ. ಮ್ಯಾರಥಾನ್‌ಗೆ ಸಂಬಂಧಿಸಿದಂತೆ, ಈ ಹೆಚ್ಚುವರಿ ಅಂತರವು ಸುಮಾರು 46 ಯಾರ್ಡುಗಳಾಗಿರುತ್ತದೆ.
ಎಲ್ಲಾ ಓಟಗಾರರಿಗೆ ಓಟದ ಸಂದರ್ಭದಲ್ಲಿ ದ್ರವ ಪದಾರ್ಥಗಳನ್ನು ಸೇವಿಸುವುದು ಪ್ರಮುಖವಾಗಿದೆ, ಆದರೆ ಕೆಲವು ಸಂದರ್ಭಗಳಲ್ಲಿ ಅತೀ ಹೆಚ್ಚು ದ್ರವ ಪದಾರ್ಥದ ಸೇವನೆಯು ಹಾನಿಕರವೂ ಆಗಿರುತ್ತದೆ. ಒಂದಕ್ಕಿಂತ ಹೆಚ್ಚು ಬಾರಿ ಕುಡಿಯುವುದು ಓಟದ ಸಂದರ್ಭದಲ್ಲಿ ನಷ್ಟವಾಗುತ್ತದೆ ಮತ್ತು ರಕ್ತದಲ್ಲಿ ಸೋಡಿಯಂನ ಪ್ರಮಾಣವನ್ನು ಕಡಿಮೆಗೊಳಿಸುತ್ತದೆ , ಅದು ವಾಂತಿ ಮಾಡುವಿಕೆ, ಬಿಗಿಯಾದ ಹಿಡಿತಗಳು, ಕೋಮಾ ಮತ್ತು ಸಾವಿಗೂ ಕಾರಣವಾಗಬಹುದು. ಓಟದ ಸಂದರ್ಭದಲ್ಲಿ ಉಪ್ಪಿನ ಪ್ಯಾಕೇಟುಗಳ ಸೇವನೆಯು ತೊಂದರೆಯನ್ನು ಉಪಶಮನಗೊಳಿಸುತ್ತದೆ. "ಬಾಯಾರಿಕೆಗಿಂತ ಮೊದಲು ಕುಡಿಯುವ" ಬದಲು ಓಟಗಾರರು ಬಾಯಾರಿಕೆಯಾದಾಗ ಮಾತ್ರ ಕುಡಿಯುವಂತೆ 2001 ರಲ್ಲಿ ಅಂತರಾಷ್ಟ್ರೀಯ ಮ್ಯಾರಥಾನ್ ವೈದ್ಯಕೀಯ ನಿರ್ದೇಶಕರುಗಳ ಸಂಸ್ಥೆಯು ಎಚ್ಚರಿಕೆಯೊಂದನ್ನು ನೀಡಿದೆ
2006 ರಲ್ಲಿ ರನ್ನರ್ಸ್ ವರ್ಲ್ಡ್ನ ಸಂಪಾದಕರು "ವಿಶ್ವದ ಅಗ್ರಗಣ್ಯ 10 ಮ್ಯಾರಥಾನ್‌ಗಳನ್ನು ಆಯ್ಕೆ ಮಾಡಿದ್ದು, ಅವುಗಳಲ್ಲಿ ಮೇಲಿನ ಐದು ಸ್ಪರ್ಧೆಗಳ ಜೊತೆಗೆ ಆಮ್‌ಸ್ಟರ್‌ಡ್ಯಾಮ್, ಹೊನೊಲುಲು, ಪ್ಯಾರಿಸ್, ರೋಟೆರ್‌ಡ್ಯಾಮ್, ಮತ್ತು ಸ್ಟಾಕ್‌ಹೋಮ್ ಮ್ಯಾರಥಾನ್‌ಗಳು ಸ್ಥಾನ ಪಡೆದುಕೊಂಡಿದೆ. ಇತರ ಹೆಸರಾಂತ ಮ್ಯಾರಥಾನ್‌ಗಳಲ್ಲಿ ಅಮೇರಿಕಾದ ಮೆರೀನ್ ಕಾರ್ಪ್ಸ್ ಮ್ಯಾರಥಾನ್, ಲಾಸ್ ಏಂಜಲೀಸ್, ಮತ್ತು ರೋಮ್ ಸೇರಿದೆ. ಬೋಸ್ಟನ್ ಮ್ಯಾರಥಾನ್ ವಿಶ್ವದ ಅತ್ಯಂತ ಹಳೆಯ ವಾರ್ಷಿಕ ಮ್ಯಾರಥಾನ್ ಆಗಿದ್ದು, ಇದು 1896 ರ ಒಲಂಪಿಕ್ ಮ್ಯಾರಥಾನ್‌ನ ಯಶಸ್ಸಿನಿಂದ ಪ್ರೇರಣೆಯನ್ನು ಪಡೆದುಕೊಂಡಿದ್ದು 1897 ರಿಂದ ನಡೆಯುತ್ತಿದೆ. ಕೊಸೈಸ್ ಪೀಸ್ ಮ್ಯಾರಥಾನ್ಎನ್ನುವುದು ಯುರೋಪಿನಲ್ಲಿನ ಹಳೆಯ ವಾರ್ಷಿಕ ಮ್ಯಾರಥಾನ್ ಆಗಿದ್ದು, 1924 ರಿಂದ ಕೊಸೈಸ್, ಸ್ಲೊವೇಕಿಯಾದಲ್ಲಿ ನಡೆಯುತ್ತಿದೆ.
4+ ಗಂಟೆಗಳ ಓಟಗಾರನು ಹೈಪೋನೇಟ್ರೇಮಿಯಾದ ಭಯವಿಲ್ಲದೇ ಪ್ರತಿ 20-30 ನಿಮಿಷಗಳಿಗೊಮ್ಮೆ 4-೬ ದ್ರಾವಣ ಔನ್ಸ್‌ಗಳಷ್ಟು ಕುಡಿಯಬಹುದು. ಕ್ರೀಡಾ ಪಾನೀಯಗಳು ಅಥವಾ ಉಪ್ಪುಸಹಿತ ಲಘು ಉಪಹಾರಗಳೂ ಸಹ ಅಪಾಯವನ್ನು ಕಡಿಮೆಗೊಳಿಸುತ್ತದೆ. ಹೈಪೋನೇಟ್ರೇಮಿಯಾದಿಂದ ಬಳಲುತ್ತಿರುವ ರೋಗಿಗಳಿಗೆ ರಕ್ತದಲ್ಲಿ ಸೋಡಿಯಂ ಪ್ರಮಾಣವನ್ನು ಹೆಚ್ಚಿಸಲು ಸ್ವಲ್ಪ ಪ್ರಮಾಣದ ಸಾರೀಕೃತ ಉಪ್ಪು ದ್ರಾವಣವನ್ನು ಅಭಿದಮನಿಯೊಳಗೆ ನೀಡಬಹುದು. ಕೆಲವು ಓಟಗಾರರು ಓಟದ ಮೊದಲು ತಮ್ಮ ತೂಕವನ್ನು ಪರಿಶೀಲಿಸಿಕೊಂಡು ಫಲಿತಾಂಶಗಳನ್ನು ಅವರ ಎದೆಯ ಮೇಲ್ಭಾಗದಲ್ಲಿ ಬರೆದುಕೊಳ್ಳುತ್ತಾರೆ. ಯಾವುದೇ ಅನಾಹುತ ಸಂಭವಿಸಿದರೆ, ರೋಗಿಯು ಅತೀ ಹೆಚ್ಚಿನ ನೀರನ್ನು ಸೇವಿಸಿದ್ದಾರೆಯೇ ಎಂಬುದನ್ನು ತಿಳಿಸಲು ಪ್ರಥಮ ಚಿಕಿತ್ಸೆಯ ಕಾರ್ಯಕರ್ತರು ತೂಕದ ಮಾಹಿತಿಯನ್ನು ಬಳಸಿಕೊಳ್ಳಬಹುದು.
ವಾರ್ಷಿಕವಾಗಿ, 500 ಕ್ಕೂ ಹೆಚ್ಚು ಮ್ಯಾರಥಾನ್‌ಗಳನ್ನು ವಿಶ್ವದಾದ್ಯಂತ ಆಯೋಜಿಸಲಾಗುತ್ತದೆ. ಇದರಲ್ಲಿ ಕೆಲವು ಅಸೋಸಿಯೇಶನ್ ಆಫ್ ಇಂಟರ್‌ನ್ಯಾಷನಲ್ ಮ್ಯಾರಥಾನ್ಸ್ ಎಂಡ್ ಡಿಸ್ಟಂಟ್ ರೇಸಸ್ ಗೆ ಸೇರಿದ್ದು, ಇದು 1982 ರಲ್ಲಿ ಸ್ಥಾಪಿತವಾದ ನಂತರ ಅಭಿವೃದ್ಧಿಯನ್ನು ಹೊಂದಿದ್ದು, 83 ರಾಷ್ಟ್ರಗಳು ಮತ್ತು ಪ್ರಾಂತ್ಯಗಳಲ್ಲಿ 300 ಕ್ಕೂ ಹೆಚ್ಚು ಸದಸ್ಯ ಸ್ಪರ್ಧೆಗಳನ್ನು ಒಪ್ಪಿಕೊಂಡಿದೆ. ಅತ್ಯಂತ ಪ್ರಸಿದ್ಧವಾದ ಮತ್ತು ದೊಡ್ಡದಾದ ಐದು ಓಟಗಳಾದ ಬೋಸ್ಟನ್, ನ್ಯೂಯಾರ್ಕ್ ಸಿಟಿ, ಚಿಕಾಗೋ, ಲಂಡನ್, ಮತ್ತು ಬರ್ಲಿನ್ ಇವುಗಳು ದ್ವೈವಾರ್ಷಿಕ ವಿಶ್ವ ಮ್ಯಾರಥನಾ ಮೇಜರ್ಸ್ ಸರಣಿಯ ಭಾಗವಾಗುವುದರ ಮೂಲಕ ಸರಣಿಯಲ್ಲಿ ಒಟ್ಟಾರೆಯಾಗಿ ಅತ್ಯುತ್ತಮ ಪುರುಷ ಮ್ತತು ಸ್ತ್ರೀ ಸ್ಪರ್ಧಾಳುಗಳಿಗೆ ವಾರ್ಷಿಕವಾಗಿ $500,000 ಬಹುಮಾನವನ್ನು ನೀಡುತ್ತದೆ.
2004 ರ ಜನವರಿ 1 ರವರೆಗೆ ವಿಶ್ವ ದಾಖಲೆಗಳಿಗೆ ಅಧಿಕೃತವಾಗಿ ಐಎಎಫ್ ಮಾನ್ಯತೆ ನೀಡುತ್ತಿರಲಿಲ್ಲ; ಈ ಹಿಂದೆ, ಮ್ಯಾರಥಾನ್‌ಗಳಿಗೆ ಅತ್ಯುತ್ತಮ ಸಮಯವನ್ನು 'ವಿಶ್ವದ ಅತ್ಯುತ್ತಮ' ಎಂದು ಉಲ್ಲೇಖಿಸಲಾಗುತ್ತಿತ್ತು. ದಾಖಲೆಗೆ ಮಾನ್ಯತೆಯನ್ನು ನೀಡಲು ಓಟಗಳು ಐಎಎಎಫ್ ಮಾನದಂಡಗಳನ್ನು ಅನುಸರಿಸಬೇಕು. ಆದರೆ, ಮ್ಯಾರಥಾನ್ ಮಾರ್ಗಗಳು ಎತ್ತರ, ಓಟ ಮತ್ತು ಮೇಲ್ಮೈಯಲ್ಲಿ ಇನ್ನೂ ಸಹ ಬಹುವಾಗಿ ವಿಭಿನ್ನವಾಗಿದ್ದು, ನಿಖರವಾದ ಹೋಲಿಕೆಗಳನ್ನು ಅಸಾಧ್ಯವನ್ನಾಗಿಸುತ್ತದೆ. ಸಾಮಾನ್ಯವಾಗಿ, ಅತಿ ವೇಗದ ಸಮಯವನ್ನು ತುಲನಾತ್ಮಕವಾಗಿ ಸಮತಲವಾದ ಭೂಭಾಗದ ಮೇಲೆ ಸಮುದ್ರದ ಪ್ರದೇಶದ ಹತ್ತಿರ, ಉತ್ತಮ ಹವಾಮಾನ ಸ್ಥಿತಿಯಲ್ಲಿ ಮತ್ತು ಪೇಸ್‌ಸೆಟ್ಟರ್ಗಳ ಸಹಾಯದ ಮೂಲಕ ಸಾಧಿಸಲಾಗುತ್ತದೆ.
ಬಹುಪಾಲು ಭಾಗವಹಿಸುವವರು ಜಯಗಳಿಸಲು ಮ್ಯಾರಥಾನ್‌ನಲ್ಲಿ ಓಡುವುದಿಲ್ಲ. ಕೆಲವು ಓಟಗಾರರು ಕೇವಲ ಮುಗಿಸಲು ಬಯಸುವುದಿದ್ದರೂ, ಹೆಚ್ಚಿನ ಓಟಗಾರರಿಗೆ ಅವರ ವೈಯಕ್ತಿಕ ಮುಗಿಸುವ ಸಮಯ ಮತ್ತು ನಿರ್ದಿಷ್ಟ ಲಿಂಗ ಮತ್ತು ಸಮಯ ಗುಂಪಿನಲ್ಲಿ ಅವರ ಸ್ಥಾನ ಪಡೆಯುವಿಕೆಯು ಹೆಚ್ಚು ಪ್ರಮುಖವಾಗಿರುತ್ತದೆ. ಮ್ಯಾರಥಾನ್ ಪೂರ್ಣಗೊಳಿಸುವ ತಂತ್ರಗಳಲ್ಲಿ ಪೂರ್ಣ ದೂರವನ್ನು ಕ್ರಮಿಸುವುದು ಮತ್ತು ಓಡು-ನಡೆ ತಂತ್ರವು ಸೇರಿದೆ. 2005 ರಲ್ಲಿ, ಅಮೇರಿಕದಲ್ಲಿ ಸರಾಸರಿ ಮ್ಯಾರಥಾನ್ ಸಮಯವು ಪುರುಷರಿಗೆ 4 ಗಂಟೆಗಳು 32 ನಿಮಿಷಗಳು 8 ಸೆಕೆಂಡುಗಳಿದ್ದರೆ, ಮಹಿಳೆಯರಿಗೆ 5 ಗಂಟೆಗಳು 6 ನಿಮಿಷಗಳು 8 ಸೆಕೆಂಡುಗಳಷ್ಟಿತ್ತು.
ಮ್ಯಾರಥಾನ್ ಎನ್ನುವುದು ದೂರ ಅಂತರದ ಓಡುವಿಕೆಯ ಸ್ಪರ್ಧೆಯಾಗಿದ್ದು, ಇದು ಅಧಿಕೃತವಾಗಿ 42.195 ಕಿಲೋಮೀಟರುಗಳು ದೂರವನ್ನು ಒಳಗೊಂಡಿರುತ್ತದೆ ಮತ್ತು ಅದು ಸಾಮಾನ್ಯವಾಗಿ ರಸ್ತೆ ಓಟವಾಗಿರುತ್ತದೆ. ಈ ಆಟವನ್ನು ಮ್ಯಾರಥಾನ್ ಯುದ್ಧ ದಿಂದ ಅಥೆನ್ಸ್ನವರೆಗೆ ಸುದ್ದಿವಾಹಕನಾದ ಗ್ರೀಕ್ ಸೈನಿಕ ಫೀಡಿಪ್ಪಿಡೆಸ್‌ನ ಪುರಾಣಕಥೆಯ ಓಟದ ನೆನಪಿಗಾಗಿ ಪ್ರಾರಂಭಿಸಲಾಯಿತು. ಈ ಪ್ರಸಿದ್ಧ ವ್ಯಕ್ತಿಯ ಐತಿಹಾಸಿಕ ನಿಖರತೆಯು ನಿರ್ದಿಷ್ಟವಾಗಿ ಹೆರೋಡೋಟಸ್ ನೀಡಿರುವ ವಿವರಗಳಿಗೆ ಹೋಲಿಸಿದರೆ ಅನುಮಾನಾಸ್ಪದ ಮತ್ತು ಪರಸ್ಪರ ವಿರುದ್ಧವಾಗಿದೆ.
ಕಾರ್ಬೋಹೈಡ್ರೇಟ್ ಆಧಾರಿತ "ಶಕ್ತಿಯ" ಜೆಲ್‌ಗಳು ಓಟದ ಸಮಯದಲ್ಲಿ ಶಕ್ತಿಯನ್ನು ಅರಗಿಸಿಕೊಳ್ಳಲು ಸುಲಭಗೊಳಿಸುವುದರಿಂದ ಓಟಗಾರರು ಇದನ್ನು "ಗೋಡೆಯ ಬಡಿತ" ದ ಪರಿಣಾಮವನ್ನು ತಪ್ಪಿಸಲು ಅಥವಾ ಕಡಿಮೆಗೊಳಿಸಲು ಬಳಸುತ್ತಾರೆ. ಶಕ್ತಿಯ ಜೆಲ್‌ಗಳು ಸಾಮಾನ್ಯವಾಗಿ ಸೋಡಿಯಂ ಮತ್ತು ಪೊಟ್ಯಾಸಿಯಂನ ಭಿನ್ನ ಪ್ರಮಾಣಗಳನ್ನು ಮತ್ತು ಕೆಲವೊಂದು ಕೆಫೀನ್ ಅನ್ನೂ ಸಹ ಒಳಗೊಂಡಿರುತ್ತದೆ. ಅವುಗಳನ್ನು ನಿರ್ದಿಷ್ಟ ಪ್ರಮಾಣದ ನೀರಿನೊಂದಿಗೆ ಸೇವಿಸಬೇಕಾಗುತ್ತದೆ. ಶಕ್ತಿಯ ಜೆಲ್‌ಗಳನ್ನು ಓಟದ ಸಮಯದಲ್ಲಿ ಎಷ್ಟು ಆಗಾಗ್ಗೆ ಸೇವಿಸಬೇಕು ಎಂಬ ಬಗೆಗಿನ ಶಿಫಾರಸುಗಳು ವ್ಯಾಪಕವಾಗಿ ವ್ಯತ್ಯಾಸವಾಗಿದೆ.
ಡೊರಾಂಡೋ ಮತ್ತು ಹೇಯ್ಸ್ ಅವರು ವೃತ್ತಿಪರರಾದರು ಮತ್ತು ಹಲವಾರು ಮರು-ಪಂದ್ಯಗಳಾದವು, ಅವುಗಳು 26 ಮೈಲಿಗಳು 385 ಯಾರ್ಡುಗಳ ದೂರದ ಸ್ಪರ್ಧೆಗಳೇ ಆಗಿದ್ದವು. ಅದೇ ದೂರದಲ್ಲಿ ಪ್ರಮುಖವಾದ ಪಾಲಿಟೆಕ್ನಿಕ್ ಮ್ಯಾರಥಾನ್ ಒಳಗೊಂಡು ಹಲವು ಇತರ ಮ್ಯಾರಥಾನ್‌ಗಳು ಜರುಗಿದವು. 1921 ರಲ್ಲಿ 26 ಮೈಲುಗಳು 385 ಯಾರ್ಡುಗಳನ್ನು ಆಯ್ಕೆಮಾಡಿದ ಕಾರಣದ ಬಗ್ಗೆ ಐಎಎಫ್ ವರದಿಗಳು ಏನನ್ನೂ ಹೇಳಲಿಲ್ಲ, ಆದ್ದರಿಂದ ಯಾವುದೇ ನಿರ್ಧಾರವು ಊಹನಾತ್ಮಕವಾಗಿದೆ, ಆದರೆ "ಶತಮಾನದ ಓಟದ" ದೂರಕ್ಕೆ ಸಂಬಂಧಿಸಿದ ಭಾವನಾತ್ಮಕ ಬೆಸುಗೆಯು ಸ್ಪಷ್ಟವಾಗಿ ಬಲವಾಗಿತ್ತು.
ಮ್ಯಾರಥಾನ್ ಓಡುವಿಕೆಯ ಸಂದರ್ಭದಲ್ಲಿ ಸಾಧ್ಯವಾದಷ್ಟೂ ಸ್ಥಿರವಾದ ಓಟದ ವೇಗವನ್ನು ಕಾಪಾಡಿಕೊಳ್ಳಲು ಪ್ರಯತ್ನಿಸಲು ತರಬೇತುದಾರರು ಶಿಫಾರಸು ಮಾಡುತ್ತಾರೆ. ಅನನುಭವಿ ಓಟಗಾರರು ಓಟದ ಎರಡನೆಯ ಭಾಗಕ್ಕೆ ಶಕ್ತಿಯನ್ನು ಉಳಿಸಿಕೊಳ್ಳಲು ತಮ್ಮ ಸರಾಸರಿ ಗುರಿಯ ನಡಿಗೆಗಿಂತ ನಿಧಾನವಾಗಿ ಪ್ರಾರಂಭಿಸಲು ಕೆಲವರು ಸಲಹೆ ನೀಡುತ್ತಾರೆ . ಉದಾಹರಣೆಗಾಗಿ, ಮೊದಲು ಐದರಿಂದ ಎಂಟು ಮೈಲಿಗಳು ದೂರವನ್ನು ಪ್ರತಿ ಮೈಲಿಗೆ 15-20 ಸೆಕೆಂಡುಗಳ ವೇಗದಲ್ಲಿ, ನಂತರಕ್ಕಾಗಿ ಗುರಿಯ ವೇಗಕ್ಕಿಂತ ನಿಧಾನವಾಗಿ ಓಡಬಹುದು.
ಓಟದ ತಕ್ಷಣದ ಮೊದಲು, ಜೀರ್ಣಕ್ರಿಯೆಯ ಸಮಸ್ಯೆಯನ್ನು ತಪ್ಪಿಸಲು ಹಲವು ಓಟಗಾರರು ಘನ ಆಹಾರ ಪದಾರ್ಥಗಳನ್ನು ಸೇವಿಸುವುದರಿಂದ ದೂರವುಳಿಯುತ್ತಾರೆ. ಅವರು ಸಂಪೂರ್ಣವಾಗಿ ಮೊದಲು ನೀರು ಸೇವಿಸುವುದನ್ನು ಖಚಿತಪಡಿಸಿಕೊಳ್ಳುತ್ತಾರೆ. ಓಟದ ಮೊದಲು ಲಘು ವ್ಯಾಯಾಮವು ಸ್ನಾಯುಗಳನ್ನು ಚುರುಕಾಗಿಸುತ್ತದೆ ಎಂದು ನಂಬಲಾಗಿದೆ. ಕೆಲವು ಆಟಗಾರರು ಓಟದ ನಂತರದ ಸಂದರ್ಭದಲ್ಲಿ ಅತಿಯಾದ ಉಷ್ಣತೆಯನ್ನು ತಪ್ಪಿಸಲು ತಮ್ಮ ಅಂತರ್ಗತ ಉಷ್ಣತೆಯನ್ನು ಕಡಿಮೆಗೊಳಿಸಲು ಮಂಜುಗಡ್ಡೆಯ ನಡುಗವಚವನ್ನು ಧರಿಸುತ್ತಾರೆ.
ಎಲ್ಲಾ ಸ್ಪರ್ಧಿಗಳು ಒಂದೇ ಮಾರ್ಗವನ್ನು ಪೂರ್ಣಗೊಳಿಸುವುದು ಪ್ರಮುಖವಾದ್ದರಿಂದ ಮೊದಲಿಗೆ ಮ್ಯಾರಥಾನ್‌ನ ದೂರವನ್ನು ನಿಗದಿಪಡಿಸಿರಲಿಲ್ಲ. ಮೊದಲಿನ ಕೆಲವು ಒಲಂಪಿಕ್ ಆಟಗಳಲ್ಲಿ ಮ್ಯಾರಥಾನ್ ಓಟದ ದೂರವನ್ನು ನಿಗದಿಪಡಿಸಿರಲಿಲ್ಲ, ಆದರೆ ಅದು ಸುಮಾರು , ಇತ್ತು, ಇದು ಬಹುಪಾಲು ದೂರದ, ಸಮಾಂತರ ಮಾರ್ಗದಲ್ಲಿ ಮ್ಯಾರಥಾನ್‌ನಿಂದ ಅಥೆನ್ಸ್‌ವರೆಗಿನ ದೂರವಾಗಿತ್ತು. ಪ್ರತಿ ಸ್ಥಳಕ್ಕೆ ರೂಪಿಸಿದ ಮಾರ್ಗವನ್ನು ಆಧರಿಸಿ ಒಲಂಪಿಕ್ ಮ್ಯಾರಥಾನ್‌ನ ನಿಖರವಾದ ದೂರವು ವಿಭಿನ್ನವಾಗಿತ್ತು.
ವಿಶ್ವದಾದ್ಯಂತ ಹಲವು ಮ್ಯಾರಥಾನ್‌ಗಳು ಸಮಯ ಮಿತಿಯನ್ನು ಹೊಂದಿದ್ದು, ಅಷ್ಟರೊಳಗೆ ಎಲ್ಲಾ ಓಟಗಾರರು ಅಂತಿಮ ಗೆರೆಯನ್ನು ದಾಟಿರಬೇಕು. ಅದಕ್ಕಿಂತ ನಿಧಾನವಾಗಿ ಬರುವವರನ್ನು ಸ್ವೀಪರ್ ಬಸ್ ಕರೆದುಕೊಂಡು ಬರುತ್ತದೆ. ಹಲವು ಸಂದರ್ಭಗಳಲ್ಲಿ, ಮ್ಯಾರಥಾನ್ ಆಯೋಜಕರು ಸಂಚಾರ ವ್ಯವಸ್ಥೆಯು ಸಾಮಾನ್ಯ ಸ್ಥಿತಿಗೆ ಮರಳುವಂತೆ ರಸ್ತೆಗಳು ಮರು-ತೆರೆಯಬೇಕಾಗಬಹುದು. ಬಸ್‌ನಲ್ಲಿ ಬರಲು ನಿರಾಕರಿಸುವುದು ಸಂಚಾರಕ್ಕೆ ಅಡಚಣೆ ಉಂಟುಮಾಡಬಹುದು ಮತ್ತು ಆಯೋಜಕರಿಗೆ ಮುಜುಗರವನ್ನುಂಟುಮಾಡಬಹುದು.
ನ್ಯೂಯಾರ್ಕ್, ಚಿಕಾಗೋ, ಲಂಡನ್ ಮತ್ತು ಬರ್ಲಿನ್‌ನಂತಹ ಆಧುನಿಕ ಮ್ಯಾರಥಾನ್‌ಗಳು ಸಾವಿರಾರು ಓಟಗಾರರು ಮತ್ತು ಲಕ್ಷಾಂತರ ಪ್ರೇಕ್ಷಕರನ್ನು ಹೊಂದಿರುತ್ತವೆ. ನಿಬಿಡವಾದ ಜನಸಂಖ್ಯೆಯಲ್ಲಿ ಓಡುವಾಗ ಇತರ ಓಟಗಾರರಿಗೆ ಸಾಮಾನ್ಯವಾದ ಸೌಜನ್ಯತೆಯು ಅಗತ್ಯವಾಗಿರುತ್ತದೆ. ನಡೆ/ಓಡು ತಂತ್ರವನ್ನು ಅನುಸರಿಸುವವರು ಅಥವಾ ಕೇವಲ ನಡೆದಾಡುವವರು ಒಂದೇ ಬದಿಯಲ್ಲಿ ಚಲಿಸುತ್ತಾ, ರಸ್ತೆಯ ಮಧ್ಯಭಾಗವನ್ನು ವೇಗದ ಓಟಗಾರರಿಗೆ ಬಿಟ್ಟುಕೊಡಲು ಉತ್ತೇಜಿಸಲಾಗಿದೆ.
1896 ರ ಆಧುನಿಕ ಒಲಿಂಪಿಕ್ನಲ್ಲಿ ಮ್ಯಾರಥಾನ್ ಒಂದು ಸ್ಪರ್ಧೆಯಾಗಿತ್ತು, ಆದರೆ 1921 ರವರೆಗೆ ಅಂತರವು ನಿಗದಿಯಾಗಿರಲಿಲ್ಲ. ಪ್ರತಿವರ್ಷ 500 ಮ್ಯಾರಥಾನ್ ಪಟುಗಳು ವಿಶ್ವದಾದ್ಯಂತ ಸ್ಪರ್ಧಿಸುತ್ತಾರೆ, ಅವರಲ್ಲಿ ಬಹುಪಾಲು ಸ್ಪರ್ಧಿಗಳು ವಿಹಾರದ ಕ್ರೀಡಾಪಟುಗಳಾಗಿರುತ್ತಾರೆ. ದೊಡ್ಡ ಮ್ಯಾರಥಾನ್‌ಗಳು ಸಾವಿರಾರು ಭಾಗವಹಿಸುವವರನ್ನು ಒಳಗೊಂಡಿರಬಹುದು.
ಸಾಮಾನ್ಯವಾಗಿ, ಗರಿಷ್ಠ ಅನುಮತಿಸುವ ಸಮಯವು ಸುಮಾರು ಆರು ಗಂಟೆಗಳಾಗಿದ್ದು, ಅದರ ನಂತರ ಮ್ಯಾರಥಾನ್ ಮಾರ್ಗವನ್ನು ಮುಚ್ಚಲಾಗುತ್ತದೆ, ಆದರೂ ಕೆಲವು ದೊಡ್ಡ ಮ್ಯಾರಥಾನ್‌ಗಳಲ್ಲಿ ತುಂಬಾ ಹೆಚ್ಚಿನ ಸಮಯದವರೆಗೆ ಮಾರ್ಗವನ್ನು ತೆರೆದಿರಲಾಗುತ್ತದೆ .
ಹೆಚ್ಚು ರಮಣೀಯವಾದ ಕೆಲವು ಮ್ಯಾರಥಾನ್ ಮಾರ್ಗಗಳೆಂದರೆ: ಸ್ಟೀಮ್‌ಬೋಡ್ ಮ್ಯಾರಥಾನ್, ಸ್ಟೀಮ್‌ಬೋಟ್ ಸ್ಪ್ರಿಂಗ್ಸ್, ಕೊಲರಾಡೋ; ಮೇಯರ್ಸ್ ಮ್ಯಾರಥಾನ್, ಆಂಕೋರೇಜ್, ಅಲಾಸ್ಕಾ; ಕೋನಾ ಮ್ಯಾರಥಾನ್, ಕೀಹೊಯು/ಕೋನಾ, ಹವಾಯಿ; ಸ್ಯಾನ್ ಫ್ರಾನ್ಸಿಸ್ಕೋ ಮ್ಯಾರಥಾನ್, ಸ್ಯಾನ್ ಫ್ರಾನ್ಸಿಸ್ಕೋ, ಕ್ಯಾಲಿಫೋರ್ನಿಯಾ.
ಪುರುಷರಿಗಿಂತ ಮಹಿಳೆಯರು ಹೈಪೋನೇಟ್ರೇಮಿಯಾಗೆ ಹೆಚ್ಚು ತುತ್ತಾಗುತ್ತಾರೆ. ನ್ಯೂ ಇಂಗ್ಲೆಂಡ್ ಜರ್ನಲ್ ಆಫ್ ಮೆಡಿಸಿನ್ ನಲ್ಲಿನ ಅಧ್ಯಯನವು 2002 ರ ಬೋಸ್ಟನ್ ಮ್ಯಾರಥಾನ್ಅನ್ನು ಪೂರ್ಣಗೊಳಿಸಿದ 13% ಓಟಗಾರರು ಹೈಪೋನೆಟ್ರೇಮಿಯಾವನ್ನು ಹೊಂದಿದ್ದರು ಎಂಬುದನ್ನು ಕಂಡುಕೊಂಡಿದೆ.
ಅತಿಯಾದ ತರಬೇತಿ ಎನ್ನುವುದು ಒತ್ತಡದ ತರಬೇತಿಯ ನಂತರ ದೇಹವು ಚೇತರಿಸಿಕೊಳ್ಳಲು ಅವಕಾಶ ನೀಡಲು ಸಾಕಷ್ಟು ವಿಶ್ರಾಂತಿಯನ್ನು ಪಡೆಯದ ಕಾರಣದಿಂದ ಉಂಟಾಗುವ ಸ್ಥಿತಿಯಾಗಿದೆ. ಇದು ತಗ್ಗಿದ ಸಹನಾ ಶಕ್ತಿ ಮತ್ತು ಹಾನಿಯ ಭಾರಿ ಅಪಾಯದೊಂದಿಗೆ ವೇಗ ಮತ್ತು ನಡಿಗೆಗೆ ಕಾರಣವಾಗಬಹುದು.
ಸಮೂಹದಲ್ಲಿನ ಓಟಗಾರರು ಇತರ ಓಟಗಾರರು ಸಾಗಲು ತಡೆಯಾಗದಂತೆ ರಸ್ತೆಯನ್ನು ನಿರ್ಬಂಧಿಸದಿರಲು ಉತ್ತೇಜಿಸಲಾಗಿದೆ. ಎರಡು ಅಥವಾ ಮೂರು ಓಟಗಾರರು ಜೊತೆಜೊತೆಯಲ್ಲಿ ಸಾಗಲು ಶಿಫಾರಸು ಮಾಡಲಾಗಿದೆ. ದೊಡ್ಡ ಸಮೂಹದವರು ಏಕೈಕ ಅಥವಾ ಎರಡು ಪಂಕ್ತಿಗಳಲ್ಲಿ ಸಾಗಲು ಪರಿಗಣಿಸಬಹುದು.
ಇಂಟರ್‌ಕಾಂಟಿನೆಂಟಲ್ ಇಸ್ತಾಂಬುಲ್ ಯುರೇಸಿಯಾ ಮ್ಯಾರಥಾನ್ಎನ್ನುವುದು ಒಂದೇ ಸ್ಪರ್ಧೆಯಲ್ಲಿ ಯುರೋಪ್ ಮತ್ತು ಏಷ್ಯಾ ಭೂಖಂಡಗಳ ನಡುವೆ ಸ್ಪರ್ಧಾಳುಗಳು ಓಡುವ ಏಕೈಕ ಮ್ಯಾರಥಾನ್ ಆಗಿದೆ. ಐತಿಹಾಸಿಕ ಪಾಲಿಟೆಕ್ನಿಕ್ ಮ್ಯಾರಥಾನ್ ಅನ್ನು 1996 ರಲ್ಲಿ ನಿಲ್ಲಿಸಲಾಯಿತು.
1879 ರಲ್ಲಿ, ರೋಬರ್ಟ್ ಬ್ರೌನಿಂಗ್ ಅವರು ಫೀಡಿಪ್ಪಿಡೆಸ್ ಕವಿತೆಯನ್ನು ಬರೆಯುತ್ತಾರೆ. ಬ್ರೌನಿಂಗ್ ಅವರ ಸಂಯುಕ್ತ ಕಥೆಯು, ಹಿಂದಿನ 19 ನೇ ಶತಮಾನದ ಜನಪ್ರಿಯ ಸಂಸ್ಕೃತಿಯ ಭಾಗವಾಗುತ್ತದೆ ಮತ್ತು ಅವರನ್ನು ಐತಿಹಾಸಿಕ ವ್ಯಕ್ತಿಯಾಗಿ ಸ್ವೀಕರಿಸಲಾಗುತ್ತದೆ.
ಡೆನ್ನಿಸ್ ಕ್ರೇಥೋರ್ನ್ ಮತ್ತು ರಿಚ್ ಹನ್ನಾ ಅವರು ಬರೆದ ದಿ ಅಲ್ಟಿಮೇಟ್ ಗೈಡ್ ಟು ಇಂಟರ್‌ನ್ಯಾಷನಲ್ ಮ್ಯಾರಥಾನ್ ಪುಸ್ತಕವು ಸ್ಟಾಕ್‌ಹೋಮ್ ಮ್ಯಾರಥಾನ್ಅನ್ನು ವಿಶ್ವದ ಅತ್ಯುತ್ತಮ ಮ್ಯಾರಥಾನ್ ಎಂದು ಶ್ರೇಣೀಕರಿಸಿದೆ.
ಐಎಎಫ್ ಅಂಕಿಅಂಶಗಳ ಪ್ರಕಾರ, ಈ ಮುಂದಿನ ಪುರುಷರು ಮತ್ತು ಮಹಿಳೆಯರು ಮ್ಯಾರಥಾನ್ ದೂರದಲ್ಲಿ ಅಗ್ರ ಹತ್ತು ವೇಗದ ಓಟಗಾರರಲ್ಲಿ ಸೇರಿದ್ದಾರೆ.
ತರಬೇತಿ ಕಾರ್ಯಕ್ರಮವಗಳನ್ನು ರನ್ನರ್ಸ್ ವರ್ಲ್ಡ್, ಹಾಲ್ ಡಿಗ್ಡನ್, ಜೆಫ್ ಗ್ಯಾಲೋವೇ, ಬೋಸ್ಟನ್ ಅಥ್ಲೆಟಿಕ್ ಅಸೋಸಿಯೇಶನ್ ಮತ್ತು ಇನ್ನೂ ಹಲವಾರು ಮೂಲಗಳಿಂದ ಪಡೆದುಕೊಳ್ಳಬಹುದು.
ವೆಸ್ಟ್‌ಪೋರ್ಟ್‌ನಲ್ಲಿನ ಅವನ ಮನೆಯ ಸಮೀಪದಲ್ಲಿ ಒಂದು ಖಾಸಗಿ ಅಂತ್ಯಕ್ರಿಯೆ ಸೇವೆಯಾದ ನಂತರ, ಅವನ ಅವಶೇಷಗಳನ್ನು ತರುವಾಯದಲ್ಲಿ ಸಮಾಧಿ ಮಾಡಲಾಯಿತು‌.